IBAN (International Bank Account Number) er et internationalt kontonummer, som du skal bruge, når du skal modtage eller overføre penge til udlandet.
Du finder dit IBAN-nummer under kontooplysninger i din Mobilbank eller Netbank  BIC (Bank Identifier Code) bruges til at identificere hvilken bank pengene overføres fra eller til og kaldes også for SWIFT. BIC-koden har en længde på 8 eller 11 karakterer og de første seks karakterer er altid bogstaver. I Danmark er Nordeas BIC-kode NDEADKKK. Hvis du skal modtage penge fra udlandet, skal du oplyse begge dele til afsenderen.